György Garics

György Garics (Szombathely, 8 ta' Marzu 1984) huwa eks-plejer tal-futbol professjonali Awstrijakk imwieled l-Ungerija.

 Karriera 
Għalkemm twieled fl-Ungerija, Garics mar jgħix ġewwa Vjenna meta kellu 14-il sena u beda l-karriera tal-futbol tiegħu mat-tim Awstrijakk Rapid Vienna fl-2002; matul l-ewwel staġun tiegħu bħala żagħżugħ huwa għamel żewġ apparenzi.

Mill-istaġun 2004-05, id-difensur żagħżugħ sar aktar membru prominenti fl-ewwel tim u Rapid Vienna rebħu l-Bundesliga Awstrijaka, matul dak iż-żmien huwa sar kaptan tal-Awstrija U21.

Wara li għamel 81 apparenzi għal Rapid Vienna u skorja gowl wieħed, huwa kien mixtri mill-klabb Taljan Napoli bi prezz ta' €500,000, hu għamel id-debutt tiegħu kontra Triestina fit-23 ta' Settembru 2006. Ftit wara, huwa kiseb sejħa fis-6 ta' Ottubru 2006 għat-tim nazzjonali Awstrijakk kontra l-Liechtenstein u skorja fid-debutt internazzjonali tiegħu. 

Huwa kien imsejjaħ ukoll fl-iskwadra tal-Kampjonati Ewropej 2008 u beda t-tielet partita tal-Awstrija kontra l-Ġermanja ġewwa Vjenna. 

Il-każ ta' Garics qasam sentiment pubbliku Ungeriż, il-profil għoli tal-plejer seta' jintagħżel minn tim nazzjonali ieħor barra l-Ungerija, dan il-każ ġie meqjus bħala nuqqas min-naħa tal-Federazzjoni tal-Futbol Ungeriż minħabba li ma kkunsidrawx l-għażla fil-ħin għat-tim nazzjonali.

Garics iffirma ma' Atalanta minn għand Napoli fi ftehim ta' ko-sjieda kmieni f'Lulju 2008, għal €1.5 miljun.  Fis-26 ta' Ġunju 2009, Atalanta xtraw is-sjieda sħiħa tal-plejer għal miljun ewro.

Wara li Atalanta kienu relegati mis-Serie A, Garics kien mibjugħ dirett għal Bologna fit-9 ta' Awwissu 2010, għal €3 miljuni. Garics kien weġgħa serjament fl-2011, u kellhu jitlef ħafna mill-istaġun tar-rebbiegħa ma' Bologna.

Fl-14 ta' Awwissu 2015, Garics issieħeb bi ftehim ta' sentejn ma tim promoss fil-Bundesliga Ġermaniża, SV Darmstadt 98.

 Unuri 
Rapid Vienna
Bundesliga Awstrijaka: 2004–05

 Referenzi 

 Ħoloq esterni 


Kategorija:Twieldu fl-1984
Kategorija:Nies ħajjin
Kategorija:Futbolers Awstrijaċi
Kategorija:Plejers ta' SK Rapid Wien
Kategorija:Plejers ta' SSC Napoli
Kategorija:Plejers ta' Atalanta BC
Kategorija:Plejers ta' Bologna FC 1909
Kategorija:Plejers ta' SV Darmstadt 98
Kategorija:Plejers tal-Bundesliga Awstrijaka
Kategorija:Plejers tal-Fußball-Bundesliga‎
Kategorija:Plejers tas-Serie A
Kategorija:Plejers tas-Serie B